== Troldmand ==
Blandt sine samtidige blev Sæmund højt priset, men øjensynlig havde han også fjender. I islandsk [[folkeminde]] blev Sæmund nærmest en [[Legende|legendarisk]] skikkelse og fik ry, måske mest efter sin død, for at være troldkyndig. Det skyldes muligvis, at han kunne læse og skrive [[latin]], et mystisk sprog for de fleste: "Nemandi ókunniga frœði" – "lærte ukendt eller okkult kundskab" – som en kilde udtrykker det.<ref>''Biskobsagaerne'' 1858:228</ref> Rygterne om ham, der opstod lige efter  hans død, synes at være spredt af personer, der var misundelige. Et af dem, en fortælling om at han fløj gennem luften fra sin lærer, blev skrevet ind i [[Gunnlaug Leifsson]]s ''[[Jóns saga]]'' (ca. 1200). Fortællingen er et tidlig [[Faust]]-motiv om den lærde, som sælger sin [[sjæl]] til [[djævelen]] i bytte for kundskab og viden. En anden beretning fortæller, at han indgik en pagt med djævelen om at bringe ham hjem til Island på ryggen af en [[sæl]]. Sæmund undslap djævelen, da han ved ankomsten sprang i land og dræbte sælen ved at slå den i hovedet med [[biblen]].<ref>[[Gísli Sigurðsson]], 'Icelandic National Identity: From Romanticism to Tourism', i ''Making Europe in Nordic Contexts'', redaktion af [[Pertti J. Anttonen]], NIF Publications, 35 ([[Turku]]: [[Nordic Institute of Folklore]], [[Universitet i Turku]], 1996), s. 41-76 (s. 52).</ref>
Personbillede_savnes